icc champions trophy, 2017
పాకిస్థాన్‌కి భారీ స్కోరుతో భారత్ సవాల్
. ఇన్నింగ్స్ చివరి ఓవర్ వేసిన స్పిన్నర్ ఇమాద్ బౌలింగ్‌లో హార్దిక్ పాండ్య హ్యాట్రిక్ సిక్స్‌లు బాదేయడంతో
TNN | Updated:
Jun 4, 2017, 08:10PM IST
ఛాంపియన్స్ ట్రోఫీ తొలి మ్యాచ్&zwnj;లోనే భారత్ టాప్ బ్యాట్స్&zwnj;మెన్ చెలరేగారు. పాకిస్థాన్&zwnj;తో ఎడ్జ్&zwnj;బాస్టన్ వేదికగా జరుగుతున్న మ్యాచ్&zwnj;లో ఓపెనర్ రోహిత్ శర్మ (91: 119 బంతుల్లో 7x4, 2x6), కెప్టెన్ విరాట్ కోహ్లి (81 నాటౌట్: 68 బంతుల్లో 6x4, 3x6) దూకుడుగా ఆడటంతో తొలుత బ్యాటింగ్ చేసిన భారత్.. వర్షం కారణంగా కుదించిన 48 ఓవర్ల&zwnj;లో 3 వికెట్ల నష్టానికి 319 పరుగులు చేసింది. రెండు సార్లు వరుణుడు అంతరాయం కలిగించినా.. మ్యాచ్ ఆరంభం నుంచి భారత్ బ్యాట్స్&zwnj;మెన్ ఎక్కడా తడబడలేదు.
ఓపెనర్ శిఖర్ ధావన్ (68: 65 బంతుల్లో 6x4, 1x6)తో కలిసి రోహిత్ శర్మ తొలి వికెట్&zwnj;కి 136 పరుగుల భాగస్వామ్యం&zwnj;తో భారత్&zwnj;కి మెరుగైన ఆరంభమిచ్చాడు. పాకిస్థాన్ బౌలర్లని సమర్థంగా ఎదుర్కొన్న ఈ ఓపెనింగ్ జోడి గతి తప్పిన బంతుల్ని మాత్రమే బౌండరీకి తరలిస్తూ సహనంతో బ్యాటింగ్ చేశారు. ఈ క్రమంలోనే ఇద్దరూ అర్ధ శతకాలు పూర్తి చేసుకోవడంతో భారత్ భారీ స్కోరుకు బాటలు పడింది. అయితే ఇన్నింగ్స్ 25వ ఓవర్ వేసిన స్పిన్నర్ షదబ్ ఖాన్ బౌలింగ్&zwnj;లో భారీ షాట్ కోసం ప్రయత్నించి ధావన్ ఔటవగా.. అనంతరం వచ్చిన కెప్టెన్ విరాట్ కోహ్లి అతి జాగ్రత్తగా బ్యాటింగ్ చేయడంతో స్కోరు బోర్డు నెమ్మదించింది. రోహిత్- కోహ్లి జోడి ఎక్కువ సింగిల్స్&zwnj;కే పరిమితమైంది.